Source: https://www.narks.sk/poucenie-o-pravach-dotknutej-osoby/
Timestamp: 2019-02-23 20:15:05+00:00

Document:
Poučenie o právach dotknutej osoby - NARKS
podľa zák. č. 18/2018 Z.z. o ochrane osobných údajov (ďalej len „zákon“) a podľa Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov,
ktorým sa zrušuje smernica 95/46/ES (všeobecné nariadenie o ochrane údajov)(ďalej len „nariadenie“)
so sídlom Galvaniho 17/C, 821 04 Bratislava, IČO: 31792332, registrovaná Ministerstvom vnútra SR dňa 12. marca 1998 pod č. VVS/1-900/90-13663,
poverený zástupca: Ing. Zuzana Jakabíková, e-mail: sekretar@narks.sk, tel. č.: +420 902 952 391 / ďalej len NARKS /
Zodpovedná osoba NARKS pre oblasť ochrany osobných údajov v zmysle zákona a nariadenia nie je osobitne vymenovaná.
Účelom spracúvania osobných údajov dotknutej osoby prevádzkovateľom je:
1) poskytovanie vzdelávacích služieb na základe prihlášky k účasti na vzdelávaní v Akadémii NARKS, vrátane modulu e-learningu, alebo na konferenciách a kluboch NARKS, ktorých organizátorom je NARKS, najmä príprava študijných materiálov a zasielanie pokynov k priebehu kurzu, evidencia a prezenčné listiny účastníkov vzdelávania NARKS, vystavovanie certifikátov o absolvovaní kurzov a školení, evidencia absolventov kurzov, evidencia faktúr a všetkých ich zmien v internom systéme prevádzkovateľa, plnenie vzdelávania, vymáhanie pohľadávok vzniknutých v súvislosti s neplnením zmluvy – právnym základom na spracúvanie osobných údajov na tento účel je ustanovenie čl. 6 ods. 1 písm. b) nariadenia, t.j. plnenie príslušnej zmluvy,
2) evidencia členov v Národnej asociácii realitných kancelárií Slovenska, ktorá je záujmovým nezávislým združením fyzických a právnických osôb podnikajúcich v oblasti nehnuteľností a obchodovania s nimi. Evidencia kontaktných údajov a plnenia podmienok v súvislosti s členstvom v NARKS, evidencia faktúr a všetkých ich zmien v internom systéme prevádzkovateľa, evidencia vo verejnom zozname členov NARKS za účelom podpory znalosti členov, vymáhanie pohľadávok vzniknutých v súvislosti s neplnením povinností vyplývajúcich z členstva – právnym základom na spracúvanie Vašich osobných údajov na tento účel je ustanovenie čl. 6 ods. 1 písm. f) nariadenia, t. j. náš oprávnený záujem. Naším oprávneným záujmom v tomto prípade je riadny a nerušený výkon našej činnosti a dosahovanie základných cieľov NARKS, tak ako sú definované v Stanovách NARKS. Členovia NARKS sa vstupom do NARKS zaviazali dodržiavať Stanovy NARKS. Členstvo, práva a povinnosti členov sú popísané v KAPITOLE III Stanov. Právnym základom činnosti asociácie je zákon č. 83/1990 Zb. z 27. marca 1990 o združovaní občanov v znení neskorších predpisov.
3) evidencia licencovaných realitných maklérov a zodpovedných osôb licencovaných realitných kancelárií v Národnej asociácii realitných kancelárií Slovenska na základe prihlášky na testovanie, zasielanie pokynov k priebehu testov, evidencia a prezenčné listiny účastníkov testovania NARKS, vystavovanie certifikátov o absolvovaní licenčných testov, evidencia absolventov licenčných testov, evidencia faktúr a všetkých ich zmien v internom systéme prevádzkovateľa, plnenie vzdelávania, vymáhanie pohľadávok vzniknutých v súvislosti s neplnením zmluvy – právnym základom na spracúvanie osobných údajov na tento účel je ustanovenie čl. 6 ods. 1 písm. f) nariadenia, t.j. náš oprávnený záujem, ktorým je záujem na riadnom fungovaní NARKS v súlade s jeho Stanovami,
4) verejná evidencia licencovaných realitných maklérov a zodpovedných osôb licencovaných realitných kancelárií v registri na webovom sídle Národnej asociácie realitných kancelárií Slovenska – právnym základom na spracúvanie osobných údajov na tento účel je ustanovenie čl. 6 ods. 1 písm. a) nariadenia, t.j. súhlas dotknutej osoby,
5) spracúvanie osobných údajov za účelom vybavovania reklamácií a sťažností, týkajúcich sa členov NARKS a ich maklérov – účelom je ustanovenie čl. 6 ods. 1 písm. f) nariadenia, t. j. náš oprávnený záujem. Naším oprávneným záujmom v tomto prípade je zabezpečovanie jedného zo základných cieľov NARKS ako je definované v Preambule Stanov NARKS, Článok 4 Predmet činnosti a ciele asociácie, odsek 1, písmeno d), a to dbať u svojich členov o zvyšovanie profesnej úrovne, o dodržiavanie právnych noriem, profesnej etiky a morálky (etický a morálny kódex). Členovia NARKS sa vstupom do NARKS zaviazali dodržiavať Stanovy NARKS. Proces vybavovania sťažností a sporov je popísaný v KAPITOLE V, Spoločné ustanovenia, Článok 4, Riešenie sporov.
6) vedenie účtovníctva a vyhotovovanie účtovných dokladov, najmä správa a fakturácia služieb poskytnutých na základe zmlúv, spracúvanie účtovných, daňových dokladov a faktúr – právnym základom na spracúvanie osobných údajov na tento účel je ustanovenie čl. 6 ods. 1 písm. c) nariadenia, t.j. plnenie povinností podľa osobitných predpisov, najmä zákona č. 431/2002 Z.z. o účtovníctve v znení neskorších predpisov, zákona č. 222/2004 Z.z. o dani z pridanej hodnoty v znení neskorších predpisov,
7) evidencia pošty a správa registratúry, t.j. evidencia a správa poštových zásielok, pošty doručovanej a odosielanej z a do elektronickej schránky a evidencia a archivácia zmlúv, účtovných, daňových a súvisiacich dokladov v interných systémoch prevádzkovateľa – právnym základom na spracúvanie Vašich osobných údajov na tento účel je ustanovenie čl. 6 ods. 1 písm. c) nariadenia, t. j. splnenie našej zákonnej povinnosti podľa osobitných predpisov, a to najmä podľa zákona o účtovníctve a zákona č. 395/2002 Z. z. o archívoch a registratúrach a o zmene a doplnení niektorých zákonov,
8) reklama a marketing prevádzkovateľa ako neziskovej organizácie, najmä zasielanie informačných newsletterov o našich aktivitách a aktuálnej ponuke vzdelávacích kurzov – právnym základom pre spracúvanie Vašich osobných údajov na tento účel je ustanovenie čl. 6 ods. 1 písm. f) nariadenia, t. j. náš oprávnený záujem. Naším oprávneným záujmom v tomto prípade je riadny a nerušený výkon našej neziskovej činnosti, ktorú by sme nemohli vykonávať v prípade, ak by nebolo možné naplniť základný cieľ NARKS, ktorým je integrácia realitných kancelárií Slovenska v rámci trhu s nehnuteľnosťami, ich prosperita, presadzovanie ich záujmov, vzájomná spolupráca vo všetkých oblastiach obchodovania s nehnuteľnosťami a zvyšovanie kvality služieb nimi poskytovaných.
Podľa platných Stanov NARKS ako je uvedené v Preambule, článok 4, k dosiahnutiu stanovených cieľov a predmetu činnosti bude NARKS bude podľa tohto článku, bodu a/ : organizovať prednášky, kurzy, semináre, sympózia, kongresy a ďalšie odborné akcie zamerané na problematiku nehnuteľného majetku, b/ vydávať informačné bulletiny, správy a publikácie, d/ organizovať alebo spolupracovať pri organizovaní veľtrhov a búrz nehnuteľností.
Vaše osobné údaje budeme uchovávať po dobu nevyhnutnú na splnenie vymedzených účelov spracovania osobných údajov, najviac však po dobu trvania Vášho členstva v NARKS, resp. vysporiadania vzájomných záväzkov z neho vyplývajúcich. Faktúry, ako aj ďalšie daňové a účtovné doklady uchovávame v súlade s príslušnými právnymi predpismi po dobu 10 rokov po roku, ktorého sa týkajú. Osobné údaje spracúvané na účely reklamy a marketingu uchovávame po dobu 10 rokov od ich poskytnutia. Po uplynutí tejto doby budú Vaše osobné údaje vymazané. V prípade, že kedykoľvek počas trvania členstva v NARKS namietnete spracúvanie Vašich osobných údajov na priamy marketing našich služieb a produktov, prestaneme Vaše osobné údaje na tento účel spracúvať; Vaše osobné údaje od Vás nevyhnutne potrebujeme, pretože v prípade ich neposkytnutia Vaše členstvo v NARKS nemôže vzniknúť, keďže sú nevyhnutnou náležitosťou prihlášky, ktorou sa uchádzate o členstvo v NARKS, ako aj nevyhnutnou náležitosťou evidencie členov, ktorú NARKS vedie. Ak by ste sa však rozhodli neposkytnúť nám Vaše telefónne číslo alebo e-mailovú adresu, nebráni to vzniku/trvaniu Vášho členstva v NARKS, avšak naša vzájomná komunikácia nebude taká efektívna ako keby ste nám ich poskytli;
Všetky Vaše osobné údaje budú ukladané v našich interných systémoch a budú nami ďalej poskytované spolupracujúcim subjektom (sprostredkovateľom) iba výnimočne; sprostredkovateľmi sú subdodávatelia konferencií (za účelom registrácie na konferenciu), účtovníci, právnici, osoby vykonávajúce reklamnú a marketingovú činnosť pre prevádzkovateľa, osoby vykonávajúce správu IT systémov, a to v rozsahu, ktorý je nevyhnutne potrebný pre výkon ich práce alebo práv, a ktoré zároveň vo vzťahu k poskytnutým alebo sprístupneným informáciám budú mať v rozsahu a za podmienok dojednaných v písomnej zmluve, ktorú s nimi uzatvárame alebo ustanovenej všeobecne záväznými právnymi predpismi povinnosť zachovávať o takýchto informáciách mlčanlivosť,
Tel. kontakt (asociácia): +421 902 952 391
Tel. kontakt (vzdelávanie, členstvo): +421 902 952 454
e-mail: narks@narks.sk
Práva dotknutej osoby vymedzujú najmä §§ 19 – 30 zákona.
Celé znenie zákona č. 18/2018 Z.z. o ochrane osobných údajov.

References: čl. 6
 čl. 6
 čl. 6
 čl. 6
 čl. 6
 čl. 6
 čl. 6
 čl. 6